Arthur Ransome

Arthur Michell RANSOME (n. la 18-a de januaro 1884 en Leeds - m. la 3-a de junio 1967 apud Cheadle) estis angla ĵurnalisto, verkisto, spiono kaj MI5- agento.  Li estas la kreinto de la infanlibro-serio Hirundoj kaj Amazonoj.

 Vivo 
Ransome naskiĝis en Leeds, kie lia patro estis profesoro pri historio.

Ransome unue edukiĝis ĉe Windermere kaj poste ĉe Rugby School (kie li kunloĝis en la sama dormejo kiel Lewis Carroll). Li studis kemion ĉe Yorkshire College dum unu jaro, sed poste forlasis la kolegion kaj translokiĝis al Londono por fariĝi verkisto. Li laboris kiel oficeja asistanto ĉe eldonejo kaj kiel redaktoro por la Temple Bar Magazine, samtempe dediĉante sin al sia verkado. 

 Verkado 
Li estas la kreinto de la infanlibro-serio Hirundoj kaj Amazonoj. Ĉi tiuj libroj rakontas la historiojn de infanaj somerferiaj aventuroj; ili kutime okazas en la Laga Distrikto kaj la Norfolk Broads. Multaj el la libroj temas pri velado ; aliaj komunaj temoj estas fiŝkaptado kaj tendumado. La libroj fariĝis tiel popularaj, ke turisma industrio estis konstruita ĉirkaŭ Windermere kaj Coniston Water - la du lagoj, kiujn Ransome uzis kiel bazon por siaj fikciaj Nordlandaj Lagoj.

Inter liaj aliaj libroj estis libro pri Oscar Wilde, kiu kondukis lin al kalumnioproceso kontraŭ Lord Alfred Douglas. La supozata kalumnio koncernis la samseksemajn aferojn de Wilde kaj Douglas kaj fariĝis grava skandalo. Ransome gajnis la kazon, sed reprenis la disputatan tekston el pli postaj eldonoj de sia biografio pri Wilde. En 1913 li forlasis sian edzinon kaj filinon kaj vojaĝis al Rusio por studi folkloron kaj rezulte li verkis pri la vivo en Rusio antaŭ kaj dum la Rusia Revolucio de 1917.

Li ankaŭ verkis pri la literatura vivo de Londono.

 Serio Hirundoj kaj Amazonoj 
Ransome ekloĝis en la Laga Distrikto. Li decidis ne akcepti la postenon kiel eksterlanda korespondanto por The Guardian kaj anstataŭe verkis Hirundojn kaj Amazonojn, 1929 - la unuan en serio, kiu establis lin kiel unu el la plej bonaj anglaj verkistoj de infanlibroj.

La verkado de Ransome estas konata pro siaj detalaj priskriboj de lokoj kaj agadoj. Li uzis multajn realajn lokojn el la pejzaĝo de la Laga Distrikto, sed ankaŭ aldonis sian propran geografion miksante priskribojn de malsamaj lokoj por krei sian propran mondon. Lia translokiĝo al East Anglia kaŭzis ŝanĝon en la lokoj de kvar el liaj libroj, kaj Ransome komencis uzi la realan pejzaĝon kaj geografion de East Anglia, do eblas uzi la presitajn mapojn en la libroj por orientiĝi en la reala pejzaĝo. La propra intereso de Ransome pri velado kaj la bezono provizi realisman priskribon igis lin fari vojaĝon trans la Nordan Maron al Flushing. Lia libro " Ni Ne Celis Iri al Maro" priskribas tion, kaj li bazigis la fikcian boaton "Goblin" sur sia propra boato Nancy Blackett (kiu siavice prenis sian nomon de rolulo en lia libroserio).

Du (aŭ eble tri) el la libroj Hirundoj kaj Amazonoj havas malpli realisman intrigon. La originala versio de Petro Anaso estis rakonto elpensita de la infanoj mem post kiam Ransome verkis la enkondukon al la libro. Petro Anaso estas relative simpla rakonto, sed kun multe pli mirinda intrigo ol la pli konvenciaj libroj Hirundoj kaj Amazonoj. 

Vojaĝo al Ĉinio kiel eksterlanda korespondanto donis al Ransome la ideon por Missee Lee, rakonto en kiu la leganto sekvas la Hirundojn kaj la Amazonojn dum ili velas ĉirkaŭ la mondo en la skuno Wild Cat el Peter Duck. Kune kun Kapitano Flint (la onklo de la Amazonoj, Jim Turner), ili estas kaptitaj de ĉinaj piratoj. Wardale (1991:170)

Pli polemika estas la fina libro en la serio, Great Northern?, kiu okazas en Skotlando. La intrigo kaj agoj ŝajnas pli realismaj, sed la kronologio ne sekvas la kutiman kronologion de lernejferiaj aventurlibroj. Myles North, admiranto de la verko de Ransome, provizis multon el la baza intrigo de la libro.

La Aŭtobiografio de Arthur Ransome, redaktita de Rupert Hart-Davis, estis publikigita postmorte en 1976. Ĝi kovras nur lian vivon ĝis la publikigo de Peter Duck, 1931.

"Hirundoj kaj Amazonoj" fariĝis tiel populara, ke ĝi inspiris kelkajn aliajn verkistinojn verki simile: plej rimarkinde la libro de du lernejaj knabinoj, Pamela Whitlock kaj Katharine Hull, kiuj verkis La Malproksiman Okson, aventurrakonton lokita en Exmoor. Whitlock sendis la manuskripton al Ransome en marto 1937; li konvinkis sian eldoniston Jonathan Cape presi ĝin, priskribante ĝin kiel la plej bonan infanlibron de 1937.

Klubo de Arthur Ransome estis fondita en Japanio en 1987.

La Arthur Ransome Societo fondiĝis en Britio en 1990.

 Verkaro 

 The Souls of the Streets and other Little Papers (1904)
 The Child's Book of the Seasons (1906)
 Pond and Stream (1906)
 The Things in our Garden (1906)
 Bohemia in London (1907)
 The Book of Friendship (1909)
 A History of Story-telling (1909)
 Edgar Allan Poe (1910)
 The Book of Love (1911)
 The Hoofmarks of the Faun (1911)
 Oscar Wilde, a Critical Study (1912)
 Portraits and Speculations (1913)
 The Elixir of Life (1915)
 Old Peter's Russian Tales (1916)
 A Letter to America (1918)
 Six Weeks in Russia (1919)
 Aladdin and his Wonderful Lamp in rhyme (1920)
 The Crisis in Russia (1921)
 The Soldier and Death (1922)
 Racundra's First Cruise (1923)
 The Chinese Puzzle (1927)
 Rod and Line (1929)
 Mainly about Fishing (1959)

 Serio Hirundoj kaj Amazonoj 

 Swallows and Amazons (1930)
 Swallowdale (1931)
 Peter Duck (1932)
 Winter Holiday (1933)
 Coot Club (1934)
 Pigeon Post (1936)
 We Didn't Mean To Go To Sea (1937)
 Secret Water (1939)
 The Big Six (1940)
 Missee Lee (1941)
 The Picts and the Martyrs: Or Not Welcome at All (1943)
 Great Northern? (1947)
 Coots in the North (nefinita) —Ransome mortis en 1967 kaj la verko estis redaktita de Hugh Brogan kaj sekcioj publikigitaj kiel nefinitaj en 1988, kun kelkaj aliaj mallongaj verkoj.

 Referencoj 

 Vidu ankaŭ 

 6440 Ransome
 La birdospecio Granda kolimbo (eksmoda scienca nomo Colymbus immer), estas centra ŝlosilo de la romano Great Northern? 

 Eksteraj ligiloj 


 La Infanlibroj de Arthur Ransome, 
 La Arthur Ransome Societo
 Fonduso Arthur Ransome, bonfara fonduso

Kategorio:Komandoroj de la Ordeno de la Brita imperio
Kategorio:Anglaj porinfanaj verkistoj
Kategorio:Britaj ĵurnalistoj
Kategorio:Folkloristoj
Kategorio:Militkorespondantoj